Blondie
Store norske leksikon,Språk og litteratur,Litteraturtyper,Tegneserier
Blondie er en humoristisk stripeserie, startet av Murat «Chic» Young i 1930. Serien foregår i et borgerlig familiemiljø og tar sitt navn fra hovedpersonen Blondie Bumstead (født Boopadoop).
I serien blir Blondie gift med Dagwood Bumstead (Dagobert Sørensen på norsk). Dette skjedde 17. februar 1933. Da serien senere skildret at paret fikk en datter, mottok Young 400 000 gratulasjonstelegrammer. Da Blondie ble yrkeskvinne i 1992, var det førstesidestoff i aviser verden over. Serien er en av de mest utbredte i verden, utgitt i 47 land og oversatt til 35 språk.Etter Youngs død i 1973 lages den av hans sønn Dean Young, i samarbeid med en rekke forskjellige tegnere. Som avisstripe har serien også gått under navnet Sørensen, blant annet i VG.Egmont har gitt ut Blondie-julehefte årlig siden 1946 (og i 1941), i tillegg utga Romanforlaget seks nummer av et Blondie-blad i 1968, mens Semic hadde mer suksess med tegneserieheftet Blondie (1980–1988). Les mer i Store norske leksikon tegneserier julehefter